b'\n_START_ARTICLE_\nNorwegian Long Haul\n_START_SECTION_\nHistorie\n_START_PARAGRAPH_\nNorwegian Long Haul ble grunnlagt i 2012, og utf\xc3\xb8rte den f\xc3\xb8rste transatlantiske flyvningen 30. mai 2013. De f\xc3\xb8rste planlagte flyvningene skulle g\xc3\xa5 fra Oslo og Stockholm til New York og Bangkok, og ble fl\xc3\xb8yet med innleide A340-300, fordi leveransen av selskapets B787 ble forsinket. I slutten av november 2013 startet selskapet med flyvninger, ogs\xc3\xa5 fra K\xc3\xb8benhavn, til Fort Lauderdale, og kunngjorde samtidig nye ruter til Los Angeles, Oakland og Orlando. I juli 2014 startet ogs\xc3\xa5 flyvninger fra London Gatwick til New York, Los Angeles og Fort Lauderdale.'